Hermigua

Hermigua estas unu el ses municipoj de la insulo La Gomera, parto de la insularo Kanarioj en la Atlantika Oceano, kiu geografie apartenas al Afriko sed politike estas parto de Hispanio. La municipo kovras malvastan nordorientan marbordan parton de la insulo, kaj etendiĝas sudokcidenten al la alta insula centro. La samnoma loĝloko Hermigua estas la administra centro de la komunumo.

 Historio 
La valo Hermigua jam estis loĝata fare de la indiĝena etno guanĉoj, kaj tiam apartenis al la regiono Mulagua. La origino de la komunumo estis en la 15-a jarcento, kiam hispanaj armeaj unuoj konkeris la insulon kaj ekestis la hispana loĝloko Valle Alto ("valo alta").

 Ekonomio 
Hermigua konsideratas la plej pluvriĉa valo de la insulo La Gomera, kaj krome tutjare ricevas akbon de la rivereto Rio del Cedro. Tial en la komunumo, krom turismo, pli ol en aliaj partoj de la insulo ekonomie ankoraŭ nun gravas agrikulturo. En la valo interalie kultiviĝas terpomoj, papajoj, bananoj, grenoj, faboj, kukurboj kaj vinberoj.

La malmarborda parto de la komunumo apartenas al la Nacia parko Garajonay.

eta|maldekstra|300px|<center>la loĝloko Hermigua

 Loĝlokoj de la komunumoj 
 Hermigua
 Los Aceviños
 Las Cabezadas
 Callejon de Ordaiz
 Las Casas
 El Cedro
 El Corralete
 El Curato
 El Estanquillo
 Las Hoyetas
 Ibo Alfaro
 Llano Campos
 Monteforte
 Las Nuevitas
 El Palmarejo
 Piedra Romana
 Las Poyatas
 Santa Catalina
 El Tabaibal

 Interesaj lokoj 
eta|maldekstra|<center>simbolo de Hermigua: la dupinta roko Roques de San Pedro
 La simbolo de la komunumo, la dupinta roko Roques de San Pedro, eksa vulkano apud la loko Monteforte
 Valle Alto estis la unua hispana loĝloko de Hermigua - tie troveblas la preĝejo Iglesia de Santo Domingo de Guzmán kaj samnoma monaĥejo, konstruita inter la jaroj 1515 kaj 1520. En la preĝejo videblas barokaj pentraĵoj, arabaj stilaj elementoj kaj bildoj de la pentra skolo Escuela popular.
 Pli poste aldoniĝis la nova parto Valle Bajo kun la en 1650 konstruita preĝejo Iglesia de Nuestra Señora de la Encarnación, kun Maria skulptaĵo de la artisto Fernando Estévez.
 etongrafia muzeo Los Telares, kie interalie montratas teksado kaj aliaj tradiciaj artaj metioj
 La komunuma parto de la Nacia Parko Garajonay kun la arbaro Cedro kaj la kapelo Nuestra Señora de Lurdes
 La pli ol 100 metrojn alta akvofalo El Chorro
 La naturparko Majona, oriente de la loĝloko Hermigua
 La eksa agrikultura haveno - kun La Piscina, eksa bananolava baseno, nun marakva naĝbaseno

Kategorio:Municipoj de La Gomera